Na temelju članka 5. Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta („Službene novine Primorsko-goranske županije“ broj 42/22), članka 48. Pravilnika o lokacijama i uvjetima za postavljanje i oblikovanje privremenih objekata i predmeta („Službene novine Primorsko-goranske županije“ broj 57/10 i 12/11) i Zaključka Općinske načelnice od 18. siječnja 2024. godine, Općina Omišalj raspisuje

**JAVNI NATJEČAJ**

**za davanje u zakup javnih površina u vlasništvu Općine Omišalj**

**za postavljanje privremenih objekata**

Predmet ovog Javnog natječaja je davanje u zakup javnih površina u vlasništvu Općine Omišalj za postavljanje privremenih objekata na sljedećim lokacijama:

**I. Kiosci, štandovi i reklamni predmeti:**

**I.1. Lokacija za davanje u zakup javne površine za postavu bankomata I u ulici Placa u Njivicama**

- namjena: bankomat

- razdoblje na koje se daje u zakup: dvije godine od dana sklapanja ugovora

- početna cijena zakupa: 2.654,00 EUR/godišnje

**I.2. Lokacija za davanje u zakup javne površine za postavu bankomata II u ulici Placa u Njivicama**

- namjena: bankomat

- razdoblje na koje se daje u zakup: dvije godine od dana sklapanja ugovora

- početna cijena zakupa: 2.654,00 EUR/godišnje

**I.3. Lokacija za davanje u zakup javne površine za postavu štanda površine do 6,00 m² i zakup 5,00 m² terase ispred štanda u ulici Ribarska obala u Njivicama (mikrolokacija – park iznad objekta „Plava terasa“):**

- Namjena: jednostavno ugostiteljstvo (priprema i prodaja jednostavnih jela, slastica i pića),

- Razdoblje na koje se daje zakup: 15.03.2024.-14.03.2026. godine

- Početna cijena zakupa: 4.246,60 EUR/godišnje

**II. Lokacije za davanje u zakup javne površine u vlasništvu Općine Omišalj za postavu ugostiteljske i/ili terase uz trgovinu za godišnje razdoblje – 2024. godina, na sljedećim lokacijama:**

**Naselje Njivice:**

|  |  |  |  |  |
| --- | --- | --- | --- | --- |
| **Red.****broj** | **Lokacija** | **Površina u m²** | **Namjena****površine** | **Početna cijena zakupnine (EUR)**  |
| **1.** | Ulica Nikole Jurjevića ispred kbr. 1 (ispred ugostiteljskog objekta „Mama's“) | 3,50 | Ugostiteljska terasa | 185,50 EUR |
| **2.** | Placa u Njivicama (ispred ugostiteljskog objekta „Vinea“) | 30,00 | Ugostiteljska terasa | 1.590,00 EUR |
| **3.** | Placa kbr. 1 (ispred trgovine „Ivić“) | 1,60 | Terasa uz trgovinu | 84,80 EUR |
| **4.** | Ribarska obala 1 (ispred slastičarne „Bourbon“) | 40,58 | Ugostiteljska terasa | 2.150,74 EUR |
| **5.** | Ribarska obala 3 (ispred ugostiteljskog objekta „La Rosa“) | 41,34 | Ugostiteljska terasa | 2.191,02 EUR |
| **6.** | Ribarska obala 4 (ispred ugostiteljskog objekta „Bourbon grill“) | 43,64 | Ugostiteljska terasa | 2.312,92 EUR |
| **7.** | Ribarska obala 5 (ispred ugostiteljskog objekta „Miramare“) | 25,00 | Ugostiteljska terasa uz objekt udaljena 3,00 m od zelenog pojasa | 1.325,00 EUR |
| **8.** | Ribarska obala 6 (ispred ugostiteljskog objekta „Oliva“) | 7,00 | Ugostiteljska terasa uz objekt udaljena 3,00 m od zelenog pojasa | 371,00 EUR |
| **9.** | Ribarska obala 13 (ispred ugostiteljskog objekta „Rivica“) | 65,56 | Ugostiteljska terasa | 3.474,68 EUR |
| **10.** | Ribarska obala 14 (ispred ugostiteljskog objekta „Stop“) | 20,84 | Ugostiteljska terasa | 1.104,52 EUR |
| **11.** | Ribarska obala 15 (ispred ugostiteljskog objekta „Nora“) | 22,80 | Ugostiteljska terasa | 1.208,40 EUR |
| **12.** | Ribarska obala 18 (ispred ugostiteljskog objekta „Kod Dide“) | 22,99 | Ugostiteljska terasa | 1.218,47 EUR |
| **13.** | Ribarska obala 18 (ispred trgovine) | 9,30 |  Terasa uz trgovinu | 492,90 EUR |
| **14.** | Ribarska obala 20 (ispred trgovine „LA-NA“) | 30,23 | Terasa uz trgovinu | 1.602,19 EUR |
| **15.** | Ribarska obala 21 (ispred ugostiteljskog objekta „Passage“) | 50,88 | Ugostiteljska terasa | 2.696,64 EUR |
| **16.** | Ribarska obala 22 (ispred ugostiteljskog objekta „Fontana“) | 23,96 | Ugostiteljska terasa | 1.269,88 EUR |
| **17.** | Ribarska obala 23 (ispred ugostiteljskog objekta „Viktorija“) | 32,11 | Ugostiteljska terasa | 1.701,83 EUR |
| **18.** | Ribarska obala 26 (ispred ugostiteljskog objekta „Maestral“) | 23,10 | Ugostiteljska terasa |  1.224,30 EUR |
| **19.** | Ribarska obala 28 (ispred objekta trgovine „Niki“) | 24,95 | Terasa uz trgovinu | 1.322,35 EUR |
| **20.** | Ribarska obala 29 (ispred pizzerije „Dundo“) | 71,60 | Ugostiteljska terasa | 3.794,80 EUR |
| **21.** | Ribarska obala (ispred ugostiteljskog objekta „Fratelli“) | 24,00 | Ugostiteljska terasa | 1.272,00 EUR |
| **22.** | Ribarska obala (ispred hotela „Veya“) | 46,71 | Ugostiteljska terasa | 2.475,63 EUR |
| **23.** | Ribarska obala, park iznad objekta „Plava terasa“ (ispred kioska za prodaju brze prehrane) | 9,00 | Ugostiteljska terasa | 477,00 EUR |
| **24.** | Ribarska obala, park iznad objekta „Plava terasa“ (ispred kioska za prodaju sladoleda i pića) | 10,00 | Ugostiteljska terasa | 530,00 EUR |

**Naselje Omišalj:**

|  |  |  |  |  |
| --- | --- | --- | --- | --- |
| **Red.****broj** | **Lokacija** | **Površina u m²** | **Namjena****površine** | **Početna cijena zakupnine (EUR)** |
| **25.** | Prikešte 20/I (ispred ugostiteljskog objekta „Caffe“) | 17,00 | Ugostiteljska terasa | 901,00 EUR |
| **26.** | Put Dubca 13 (ispred ugostiteljskog objekta „Placa“) | 55,50 | Ugostiteljska terasa | 2.941,50 EUR |
| **27.** | Put Dubca 20 (ispred ugostiteljskog objekta „Ulikva“) | 40,26 | Ugostiteljska terasa | 2.133,78 EUR |
| **28.** | Ulica Njivičina bb (ispred poslovnog prostora - fast fooda) | 5,00 | Ugostiteljska terasa | 265,00 EUR |

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta,
* je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

* Pravo sudjelovanja u natječaju imaju fizičke i pravne osobe koje su registrirane za obavljanje djelatnosti i koje nemaju dugovanja prema Općini Omišalj s bilo kojeg osnova;
* Cijena **godišnjeg** zakupa plaća se na sljedeći način:
* godišnji zakup za 2024. godinu plaća se u dva obroka, prvih 50% iznosa do 30.04.2024. godine, a drugih 50% iznosa do 31.07.2024. godine,
* za svaku narednu godinu prvih 50% iznosa godišnje zakupnine do 31.03., a drugih 50% iznosa do 15.07. tekuće godine;
* Odabrani ponuditelj dužan je po potpisu ugovora ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, te održavati čistoću zakupljenog zemljišta, kao i uvjete postavljanja i oblikovanja privremenih objekata i predmeta na javnim površinama određenim u Pravilniku o lokacijama i uvjetima za postavljanje i oblikovanje privremenih objekata i predmeta;
* Zakupnik snosi troškove opremanja na lokacijama na kojima nije osigurana komunalna infrastruktura, kao i troškove uređenja zemljišta i pripreme za postavu privremene naprave.
* **Općina može otkazati ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja. U navedenom slučaju zakupnik nema pravo tražiti od Općine naknadu štete.**
* **Zakupci koji u zakup primaju javnu površinu u vlasništvu Općine Omišalj uz koju se nalazi tenda u ispravnom stanju, dužni su popravke te nabave i zamjene potpuno neispravne tende vršiti o vlastitom angažmanu i trošku.**

**Ponuda za sudjelovanje na natječaju mora sadržavati:**

1. Pisanu ponudu u kojoj mora biti navedeno ime i prezime ponuditelja i njegovo prebivalište (za fizičku osobu), odnosno naziv, sjedište i zakonski zastupnik tvrtke (za pravnu osobu), OIB, kontakt (telefonski broj i e-mail adresa), e-mail adresa/e za dostavu e-Računa (maksimalno dvije e-mail adrese) i ponuđena cijena u eurima izražena slovima i brojkama;

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ukoliko je ponuditelj fizička osoba;

4. Potvrdu o nepostojanju duga prema Općini, ne stariju od 30 dana (izdaje se temeljem ispunjenog Obrasca Zahtjeva za potvrdu o nepostojanju duga - Prilog 1. ovog Javnog natječaja);

5. Potpisanu Izjavu o obavljanju **ugostiteljske** djelatnosti u protekloj godini s potrebnim dokazima (Prilog 2. ovog Javnog natječaja), **koju dostavljaju ponuditelji – ugostitelji koji su u protekloj godini radili dulje od šest ili devet mjeseci na jednoj od lokacija navedenih pod točkom II.**;

6. Dokaz o izvršenoj uplati jamčevine u iznosu od 10% od početnog iznosa zakupnine koja se uplaćuje na transakcijski račun Općine Omišalj, IBAN: HR91 2402 0061 8301 0000 9, model HR68, poziv na broj: 5738 - OIB ponuditelja, sa svrhom uplate: jamčevina za zakup javne površine;

7. Naznaku broja transakcijskog računa ponuditelja te naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 15 (petnaest) dana nakon donošenja Odluke o odabiru, dok se jamčevina ponuditelja čija je ponuda prihvaćena zadržava i uračunava u iznos zakupnine.

Najpovoljnijom ponudom smatrati će se ona ponuda koja uz ispunjenje uvjeta iz ovog Javnog natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz Javnog natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu javne površine u roku od osam dana od dana primitka Odluke o odabiru. U protivnom će se smatrati da je od prijave na Javni natječaj odustao. Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine.

**Ponude s utvrđenim prilozima dostavljaju se u zatvorenoj omotnici s naznakom „Javni natječaj za zakup javnih površina – NE OTVARATI“, s naznačenim rednim brojem lokacije na koju se odnose,** na adresu: Općina Omišalj, Prikešte 13, 51513 Omišalj, **najkasnije do** **9. veljače 2024. godine do 10,00 sati.** Ponude pristigle nakon isteka roka za dostavu ponuda neće se otvarati, **bez obzira na način dostave.** Nepotpune ponude neće se razmatrati.

Otvaranje ponuda održati će se 9. veljače 2024. godine u 10,30 sati u zgradi Općine Omišalj, Prikešte 13, Omišalj.

O odabiru najpovoljnije ponude ponuditelji će biti izvješteni u pisanom obliku.

Općina Omišalj zadržava pravo ne odabrati niti jednu ponudu.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel: 051/661-977.

KLASA: 363-01/24-01/5

URBROJ: 2170-30-24-2

U Omišlju, 23. siječnja 2024. godine

 **OPĆINA OMIŠALJ**